es en es id en en en en en cy cy en cy cy cy cy cy en en ca es es en ne en en cy cy en en en en en en en en en en en en en en en en
Adolygiad AL PARR: LOGAN – AL PARR: Boi Ffilmiau
Pan wnaeth Hugh Jackman gyhoeddi mai’r ffilm yma basai ei ymddangosiad olaf fel y cymeriad Wolverine, torrodd fy nghalon… Ok, efallai bod hynny bach yn ddramatig, ond mae’r gyfres ffilmiau X-Men yn golygu llawer i mi. Yn ogystal â’r ffilmiau Superman o’r 70au, y ffilmiau yma sydd yn gyfrifol am fy niddordeb yn y byd superheroes. Er bod The Dark Knight (2008) yn cael clod am wneud ffilmiau superhero yn boblogaidd efo gynulleidfaoedd mainstream, mae’n bwysig cofio llwyddiant ariannol a chritigol X-Men (2000) a X2 (2003). Er fy mod i eisiau bod yn hunanol a gweld Jackman fel y cymeriad yma am byth, ar ôl 17 o flynyddoedd, mae’n amser iddo godi ei draed. Mae’r ffilm yma wir yn ddiwedd cyfnod.
Mae LOGAN wedi cael ei chyfarwyddo gan James Mangold ac yn ogystal â Jackman, mae’n serennu Patrick Stuart fel Proffesor Charles Xavier. Mae’r stori yma yn ail-gyflwyno Logan ac Xavier i ni ac yn eu dangos mewn ffordd wahanol iawn i’r arfer. Erbyn i’r ffilm ddechrau, dydy ‘Mutants’ ddim yn bodoli ddim mwy ac mae’r X-Men eraill i gyd wedi marw. Mae’r ddau yn cuddio allan yn Mecsico ble maen nhw’n trio byw gweddill eu bywydau mor ddistaw ag sy’n bosibl – heb dynnu sylw at eu hunain. Yn anffodus mae hyn i gyd yn newid pam mae cymeriad Laura/X-23(Dafne Keen) yn cael ei chyflwyno: merch ifanc sydd efo’r un pwerau â Logan, yn ogystal â’i allu i amddiffyn ei hun.
Un o’r pethau sydd yn gwneud i’r ffilm yma sefyll allan (heblaw am y ffaith mai hon ydy ffilm olaf Jackman) ydy’r naws. Yn debyg iawn i’r gyfres comics ‘Old Man Logan’, mae’r ffilm yma yn teimlo fel ‘Western Post-Apocalyptic’ sydd yn mynd yn dda efo’r anti-hero poblogaeth yma. Ar ôl llwyddiant Deadpool yn 2016, caniataodd i’r ffilm yma fod yn Rated-R sydd yn golygu mwy o gwffio a llawer mwy o waed. Yn wahanol i Deadpool, dydy’r golygfeydd cwffio yma ddim yn cael eu ddefnyddio ar gyfer hiwmor ond mewn ffordd graffeg a difrifol sydd yn adlewyrchu’r boen a’r dioddefaint mae’r cymeriadau wedi bod trwyddi.
Gan fod y cymeriadau yma wedi heneiddio ers i ni eu gweld nhw ddiwethaf, mae’n rhoi cyfle gwych i’r actorion hynod dalentog yma bortreadu elfennau o’r cymeriadau dydyn ni ddim wedi gweld o’r blaen. Er mai ffilm Logan ydy hon, mae hyn yn hyd yn oed mwy gwir am gymeriad Charles Xavier. Mewn gwrthgyferbyniad i’r ffyrdd rydyn ni wedi gweld y cymeriad yma o’r blaen; fel rhywun moesol a phwerus, mae’n ddiddorol a digalon gweld y cymeriad yn wan ac yn dioddef. Mae’r perfformiad gwych yma wedi gwneud i mi werthfawrogi pa mor lwcus mae’r gyfres yma i gael talent mor anhygoel â Patrick Stuart yn rhan ohoni a gymaint y bydda i’n ei fethu o yn ogystal â Jackman.
Fel ffan enfawr o Buffy the Vampire Slayer, dwi wastad wedi hoffi gweld merched pwerus ar y sgrîn. Yn debyg iawn i’r cymeriad Eleven yn y gyfres Netflix ‘Stranger Things’, mae Laura/X-23 yn ferch ifanc faswn i byth yn meiddio ei chroesi! Beth sydd yn anhygoel i wylio ar y sgrîn ydy’r coreograffi anhygoel a chreadigol sydd wedi mynd mewn i wneud iddi edrych yn gredadwy. Mae’n gredadwy iawn y basai’r ferch fechan yma yn gallu amddiffyn ei hun yn erbyn ei hymosodwyr.
Dydy’r ffilm (fel pob dim arall mewn bywyd) ddim heb ei gwendidau. Heb ddifetha’r ffilm, yn anffodus mae’r drydedd act yn colli llawer ar y momentwm anhygoel mae dechrau a chanol y ffilm wedi adeiladu, sydd yn siom. Eto, yn anffodus mae’n anodd esbonio yn union beth dwi’n ei olygu heb fynd i fanylder ond galla i’n bendant cadarnhau mae elfen o’r stori sydd yn arafu’r ffilm a dim perfformiad Jackman ydy honno. Dwi’n siŵr pan fydda i’n gwylio’r ffilm eto, bydda i’n sylwi ar sawl wendid arall ond ar hyn o bryd, a chan mai hon ydy ffilm olaf Jackman, dwi’n hapus i fod yn ‘fanboy’ ac anwybyddu’r rheini.
Ar y cyfan, mae’r ffilm yma wedi bod yn llwyddiannus yn rhoi’r cyfle i ni ffarwelio efo’r cymeriad. Mae cymysgedd perffaith o amser yn cael ei dreulio rhwng yr ymladd ac astudio’r cymeriadau yma, a gweld y byd trwy eu siwrnai unigryw nhw. Mae yna si ein bod ni am weld un cameo olaf gan Jackam yn Deadpool 2 ond ar ôl gwylio’r ffilm yma, dydw i ddim yn siŵr os ydw i eisiau hynny. Ar ôl siwrnai emosiynol y cymeriad yn y ffilm hon, mae yna deimlad o ddiweddglo haeddiannol i’r cymeriad. Ond eto fel fanboy hunanol, dwi wastad eisiau mwy a mwy. Ar ôl 17 mlynedd o hyfforddi ei gorff a bwyta’n iach, dwi’n siŵr bod Hugh Jackman yn edrych ymlaen at ddigon o yfed a digon o fwyta.
Y 10 ffilm rwy’n edrych ymlaen at eu gweld fwyaf yn 2017
20 MLYNEDD YN DDIWEDDARACH, PAM BO BUFFY DAL YN BWYSIG I MI
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Google+ account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.